**Հարյուրամյա ձու** կամ **հազարամյա ձու** (չին.՝ 皮蛋, հնչում ՝ **Հի դան,** բառացի՝ «պահածոյացված ձու»), չինական խոհանոցի հայտնի նախուտեստ, որը մի քանի ամիս հնեցվում է հատուկ խառնուրդում՝ անօդ միջավայրում։ Ձվերը երկար պահելու համար հավանաբար այն պահել են ալկալային կավում։

Կեղևից մաքրված և կտրատված "հարյուրամյա ձու»

Պատրաստում
----------

«Հարյուրամյա ձու» պատրաստելու համար որպես կանոն օգտագործում են բադի և հավի ձուն, իսկ երբեմն էլ՝ լորին։ Գոյություն ունեն դրանց պատրաստման մի շարք եղանակներ, սակայն դրանք բոլորը ուղղում են նրան, որ ձվերը ընկղմում են ուժեղ ալկալային ռեակցիայով միջավայր և ամբողջովին մեկուսացվում են օդի ներթափանցումից։ Հավի, բադի կամ լորի թարմ ձվերը թաթախում են թեյի, կրի, աղի և կավի խառնուրդում, որից հետո դնում են բրնձային կեղի ու ծղոտի մեջ, տեղավորում են զամբյուղներում ու թաղում հողի մեջ։ Կենցաղային պայմաններում ալկալային խառնուրդ ստանալու համար խորհուրդ է տրվում օգտագործել ալկալի՝ նատրիումի հիդրօքսիդ, իսկ օդի մեկուսացման համար՝ պոլիմերային տոպրակ։

Քիմիական գործընթացների արդյունքում ձվի սպիտակուցն ու դեղնուցը ձեռք են բերում ուժեղ ալկալային ռեակցիա և նրանց ջրածնային ցուցիչը բարձրանում է 9-ից մինչև 12 (դա մոտավորապես հավասար է օճառի համար նախատեսված ցուցանիշին)։ Ձվերի պատրաստման գործընթացը կախված տարվա եղանակից (ձմռանն ավելի երկար է) տևում է մոտավորապես 15-20 օր, սակայն հաճախ ձվերը պահվում են 3-4 ամիս։5

Ճիշտ պատրաստված ձվի դեղնուցը ստանում է պինդ բաղադրություն և դառնում է մուգ շագանակագույն ու կիսաթափանցիկ։ Դեղնուցը դառնում է կրեմի նման, մուգ գույնի (բաց մոխրագույնից մինչև բացարձակ սև կանաչ երանգներով) և ունի ամոնյակի սուր հոտ։ Կեղևից մաքրված պատրաստի ձվի մակերեսի վրա ոչ հաճախ կարելի է նկատել ցրտից պատուհանի վրա ցրտից առաջացած փաթիլներ հիշեցնող բյուրեղանման նախշեր, որոնք առաջանում են ձվային մասերից առանձնացող միկրոսկոպիկ բյուրեղների ձևով։ Դա հիմք է հանդիսացել չինարենում այս նախուտեստին այլ անվանում տալու համար՝ «սոճու ձվեր», կամ «սոճու ասեղի ձու»։

«Հարյուրամյա ձուն» տարբերվում է իր պահպանման լավ կայունությամբ, եթե դրանք թողնեն խառնուրդի մեջ, ապա դրանք կարող են մինչև մի քանի տարի պահպանվել։

Կիրառում
--------

«Հարյուրամյա ձուն»  տարածված նախուտեստ է Չինաստանում, պատմականորեն չինական մշակույթ կրող երկրներում (Հարավ -Արևմտյան Ասիա), որոշ չափով Ճապոնիայում և Կորեայում։ Սովորաբար «հարյուրամյա ձուն» ուտում են առանց հետագա խոհարարական մշակման։ Ամենից առաջ դրանք մատուցում են որպես ինքնուրույն նախուտեստ, որոնք կտորների են բաժանված։ Դրանք կարելի է համեմել սոյայի կամ ոստրեյի սոուսով։ Երբեմն «հարյուրամյա ձուն» օգտագործում են որպես այլ բարդ ուտեստների բաղադրիչ։ Այսպես, մանր կտրտած ձուն Չինաստանում ու Հարավ-Արևմտյան Ասիայի երկրներում ոչ հազվադեպ են ավելացնում բրնձով ապուրին։

Պատկերասրահ
-----------

* Ձու,որը պատված է խառնուրդով և բրիձի ծղոտովՁու,որը պատված է խառնուրդով և բրիձի ծղոտով
* «Հարյուրամյա ձվի» գործարանային փաթեթավորումը «Հարյուրամյա ձվի» գործարանային փաթեթավորումը
* «Հարյուրամյան ձվի» վրա բյուրեղային նախշեր«Հարյուրամյան ձվի» վրա բյուրեղային նախշեր
* Կտրած ձուն բրնձի ապուրի հետԿտրած ձուն բրնձի ապուրի հետ
* Ապուր «հարյուրամյա ձվից»Ապուր «հարյուրամյա ձվից»
* Վարունգի վրա «հարյուրամյա ձվի» նախուտեստՎարունգի վրա «հարյուրամյա ձվի» նախուտեստ
* Փաթեթավորումից առանձնացված  «հարյուրամյա ձու»Փաթեթավորումից առանձնացված «հարյուրամյա ձու»
* փայտիկներով «հարյուրամյա ձվի» բռնելը փայտիկներով «հարյուրամյա ձվի» բռնելը
* «Հարյուրամյա ձվով» տոֆուից պատրաստված ուտեստ«Հարյուրամյա ձվով» տոֆուից պատրաստված ուտեստ
* Սալաթ ելակով ու  «հարյուրամյա ձվով»Սալաթ ելակով ու «հարյուրամյա ձվով»
* Ուտեստ «հարյուրամյա ձվից»Ուտեստ «հարյուրամյա ձվից»
* «Հարյուրամյա ձվի» կտրտած կտորներ«Հարյուրամյա ձվի» կտրտած կտորներ

Տես նաև
-------

* Լյութեֆիսք

Ծանոթագրություններ
------------------

1. ↑  «Столетнее яйцо – что это за деликатес 🥚, какое на вкус, рецепт как сделать и отзывы»։ *Яндекс Дзен | Платформа для авторов, издателей и брендов* (ռուսերեն)։ Վերցված է 2020-08-09
2. ↑  «Столетние яйца утиные, 6 шт»։ *kitaeshka.ru*։ Վերցված է 2020-08-09
3. ↑  «Экстремальная кулинария: экзотические яства, которые обязательно нужно попробовать»։ *www.luxurynet.ru*։ Վերցված է 2020-08-07

Արտաքին հղումներ
----------------

* Présentation de l'œuf centenaire sur le site lemanger.fr